கோவை ஆர் எச் - 1

கோவை கலப்பின நெல் - 1 (CORH 1) அல்லது எம். ஜி. ஆர் கோ ஆர் எச் 1 (M. G. R CORH 1) என அடையாளப் படுத்தப்பட்ட இது; வீரியம் மிகுந்த ஒட்டு நெல் வகையாகும். ஐ. ஆர். 62829 ஏ (IR62829 A) என்ற ஆண் மலட்டுத்தன்மை கொண்ட பெண் இரகத்தையும், ஐ. ஆர். 10198-66-2 (IR10198-66-2 R) என்ற ஆண் இரகத்தையும் இயற்கை முறையில் ஒட்ட சேர்த்து கிடைக்கப்பெறும் முதல் சந்ததி நெல் வகையான இது, ஒரு முறை பயிர் செய்த வீரிய ஒட்டு நெல்லிருந்து மறுபடியும் விதை எடுத்து விதைப்புக்குப் பயன்படுத்த முடியாதென்பது குறிப்பிடத்தக்கது.

 சாகுபடி 
ஒரு எக்டேருக்கு சுமார் 6000 கிலோ வரை மகசூலாக கிடைக்கக்கூடிய கோ ஆர் எச் 1, 110 - 115 நாட்களில் அறுவடைக்கு தயாராகும் குறுகியகால நெல் வகையாகும்.Table-8 : Hybrid Rice Variety நடுத்தர சன்ன இரக தானிய அமைப்புடைய இதன் நெற்பயிர் நடுத்தர குட்டைப்பயிராகும்.

 சிறப்பு 
தமிழ்நாடு வேளாண்மைப் பல்கலைக்கழகத்தால் 1994 ஆம் ஆண்டு கண்டறிந்து வெளியிடப்பட்ட,Hybrid Rice - Rice hybrids released in India வெண்ணிற அரிசியை வழங்கும் இந்த நெற்பயிர், இலை உறை கருகல், பழுப்பு இலை புள்ளி நோய், புகையான், பச்சை தத்துப்பூச்சி, துங்ரோ நச்சுநிரல் போன்றவைகளை எதிர்க்கும் திறன் கொண்டது.

 சுருக்கம் 
75 செண்டிமீட்டர் உயரம் வரை வளரக்கூடிய இந்நெல் இரகம்,  25 x 10 செண்டிமீட்டர்என்ற பரந்த இடைவெளியில் அதிக பக்கக் கிளைகளை உருவாக்குகிறது. ஒரு நெற்கதிரில் சராசரியாக 150 தானியங்கள் வரை விளையக்கூடிய  இதன் தானியமணிகள் எடை, 1000 மணிகள்  20 கிராம் ஆகும். இது ஐ. ஆர். 50 இரகத்தை விட ஒரு எக்டேருக்கு ஒரு டன்னுக்கும்  அதிக மகசூலைத் தருகிறது. இதன் தானியம் நடுத்தர மெல்லியதாகவும், வைக்கோல் நிறத்திலும், உள்ளே வெள்ளை அரிசியுடனும் இருக்கும் இது, தமிழ்நாட்டில் மே - சூன் மற்றும் திசம்பர் - சனவரி ஆகிய மாதங்களில் விதைப்பதற்கு மிகவும் ஏற்றது.

 இவற்றையும் காண்க 
 கோவை ஆர் எச் - 2
 கோவை ஆர் எச் - 3
 கோவை ஆர் எச் - 4

 புற இணைப்புகள்   
  கோ ஆர் எச் - 1 நெல் விளைச்சல்
 தமிழ்நாட்டின் நெல் இரகங்கள்
 CORH-1 நெல் ரகம் பற்றிய குறிப்புகள் - உழவனில் ஒருவன் - வளையொலி

 சான்றுகள் 

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
பகுப்பு:இந்தியாவில் வேளாண்மை